Incubus

Incubus ye una película de terror rodada en blancu y negru en 1965, restaurada en 2001. Dirixía por Leslie Stevens, foi'l segundu llargumetraxe con diálogos completamente n'esperantu, con subtítulos n'inglés o francés.

 Argumentu 
Na aldea de Nomen Tuum hallase un antiguu pozu conocíu pola creencia de que les sos agües nun sólo son curatives, sinón qu'embellecen a quien bebe d'elles. Por esta razón, hasta equí son atraíos tanto enfermos como vanidosos y corruptos, que fixeron que'l llugar convirtiese nel oxetu de la aición de súcubos, ye dicir, demonios con forma de xóvenes muyeres, que tratan de conducir a les almes haza'l Dios de la Escuridá.

 Trama 
Kia (Allyson Ames), cansada de la so llabor como súcubu, proponese'l retu de facese con un alma noble. Tal y como confiesa-y a la so hermana Amael (Eloise Hardt): 
Para cristalizar tal deséu centra los sos esfuercios en Marko (William Shatner), un xoven soldáu que xunto a la so hermana Arndis acude a la fonte pa curase. Amael, más sabia y esperimentada que Kia, dulda que los planes d'esta última puean surtir efeutu, y los sos temores facense reallidá: Kia y Marko enamoranse. Amael, testigu de cómo la so hermana foi “corrompida col bien”, recurre a Incubus (Milos Milos), el siñor del Reinu de la Escuridá.

 Repartu 

 Estilu ya influencia
El tema básicu del llargumetraxe ye la llucha eterna ente'l bien y el mal. Magar de contar con un baxu presupuestu, el direutor Leslie Stevens, autor de la saga Más allá de la llende, consiguió crear un ambiente repletu d'escenes terrorífiques prescindiendu en gran midida de la violencia. Numberosos espertos en cine reconocen na película cierta paralelidá coles célebres obres del suecu Ingmar Bergman y el xaponés Akira Kurosawa. Ye especialmente lloable la contribución de les cámares Conrad Hall y William A.Fraker; dambos foron abondo premiaos, el primero recibió dos Óscar pol so llabor n'American Beauty y Butch Cassidy and the Sundance Kid.

Na llista de repartu sólo apaecen seis actores, de los cuales tan sólo uno cuenta güei en día con gran reputación: William Shatner (nel papel de Marko), que saltó a la fama pol so papel de Capitán Kirk na saga Star Trek.

 Llingua
Los diálogos tán completamente n'esperantu, llingua planificada creada pol polacu L. L. Zamenhof en 1887. Ensin embargu, hai que dicir que la pronunciación de los actores dexa muncho que desear, lo qu'en cierta midida resta calidá a la película (especialmente no que refierese al públicu esperantistaEl esperanto y el cine). El motivu ye que'l direutor Leslie Stevens quería crear un ambiente axenu y misteriosu, y acentuar esa intención con una llingua que –según él– nun falara nengún pueblu de la tierra. Para solucionar esi problema pensóse n'usar nun principiu un idioma ensin sentíu, a lo que los actores negáronse. Como'l volapük tampoco les agradaba, decidióse que fora n'esperanto como espresárense les fuercies de la escuridá. L'usu d'esti idioma preséntase como un mediu estilísticu, yá qu'en realidá los actores nun falábanlo, y nin siquiera foron entrenaos pa ello, polo que la so pronunciación ye perdefeutuosa. La importancia de la utilización del esperanto ye tal, que'l direutor prohibió que doblárase a otros idiomes. Ensin embargu, el nome de la película ta en llatín y significa "íncubu", qu'en esperanto ye inkubo.

Acontecimientos posteriores
Tres el rodaxe y estrenu de la película, ocurrieron una serie de fatalidaes, que dieron llugar a la creación d'una cierta llienda alredor d'ella. 

Asina, l'actriz Ann Atmar (nel papel d'Arndis) suicidóse pocu dempués de la grabación. Tampoco Milos Milos (nel papel d'Incubus) llegó a vieyu: en 1966 mató a la so novia y llueu suicidóse. Eloise Hardt (Amael) atravesó una traxedia familiar: la so fía foi raptada y llueu asesinada. Inclusive la propia película desapaeció munchos años: la cinta orixinal ya seya por error o accidente se quemó nun llaboratoriu y les copies esistentes perdiéronse o estropeáronse. El productor Anthony Taylor buscó durante 30 años dalguna copia, y en 1996 alcontró una nel archivu de la Cinémathèque française, una productora parisina. A partir d'esa última, la película foi restaurada en 2001 y reeditada en DVD.

 Vér tamién 
 Cine n'esperantu

 Referencies 

 Enllaces esternos 
 Páxina oficial d'Incubus (n'inglés)
 Sobre'l esperantu nel cine

Categoría:Películes n'esperantu